Rannahotell  Vaadake ka www.askahotels.com  Kuurort: Incekum Kõik hinnas (all inclusive)   Ilusa, rohelise territooriumiga hotell asub türkiissiniste randadega Incekumi kuurorti keskuses, Alanyast 25 km kaugusel. Antalya lennujaama on umbes 95 km. Hotelli ümbritsev aed on tõeliselt kaunis ning haljastus liigirikas. Hotell ise koosneb kahest erekollaseks värvitud hoonest, neist üks kolmekorruseline ning  teine kõrgem, 7-korruseline.  Rand:  Hotell sobib väga hästi rannamõnude nautijatele, kuna Aska Baranil on oma privaatne liivarand, mis jääb hotellihoonest vaid paarikümne meetri kaugusele. Rannatoolid on tasuta, kuid kattemadratsite eest võtab hotell lisatasu.  Basseinid:   Bassein asub hotellihoone taga ning selle  ümber on päevitustoolid koos päikesevarjudega. Toolid ning varjud on tasuta, madratsid lisatasu eest. Basseinist ning selle ümbrusest avaneb kaunis merevaade. Suure basseini kõrval on ka eraldi väike lastebassein. Lisaks on hotellis veel ka sisebassein.  Vaba aeg ja sport:  Saun (hinnas) ▪ Türgi saun  (hinnas) ▪ tervisekeskus ▪ vesipiibunurk ▪ lauatennis ▪ piljard (lisatasu eest)  Lastele:   Lastebassein ▪ laste mänguväljak  Restoranid, baarid:  Kehakinnitust pakutakse hotelli kahes restoranis. Neist üks asub väljas ning restorani külastajad saavad nautida imelist vaadet basseinile  ning merele. Teine restoran asub hotellihoones. Karastavaid jooke saab tellida lobbybaarist ning basseinibaarist. Kõik hinnas paketiga kaasnevad tasuta kohalikud joogid (sealhulgas alkohoolsed) kella 10:00-24:00. Imporditud joogid, kokteilid, Türgi kohvi ning värskelt pressitud mahlad on lisatasu eest.  Teenused:  Konverentsiruum ▪ kauplused ▪ internetikohvik (hinna sees) ▪ pesupesemine  Toad:   Kokku on hotelli kahes hoones 123 heledates toonides standardtuba. Toad on rõdu või terrassiga ning enamik on merevaatega.  Tubades on: SAT-TV ▪ telefon ▪ minibaar (lisatasu eest) ▪ seif (lisatasu eest) ▪ föön ▪ konditsioneer. Minibaari  saab kasutada ka külmikuna ning joogid minibaarist on lisatasu eest. Tuppa mahub 3 täiskasvanut või 2 täiskasvanut ning 2 kuni 12a last.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Antalya-Tallinn  ▪ Lennujaamatransfeerid  ▪ Majutus kaheses tavatoas  ▪ Kõik hinnas teenus  Hinnale lisandub:  ▪ Viisa  Eesti ja halli passi omanikele maksab viisa 15 dollarit või 10 eurot, punase Vene passi omanikele 20 dollarit (makstakse sularahas piiril)  ▪ Kindlustus (soovi korral)